
                      REPUBLIKA HRVATSKA
[image: grb rezani]POŽEŠKO-SLAVONSKA ŽUPANIJA
             OPĆINA JAKŠIĆ
              Općinsko vijeće

           
                Temeljem članka 33. Statuta Općine Jakšić, (“Službeni glasnik Općine Jakšić”, broj 5/21), Općinsko vijeće Općine Jakšić na svojoj 00. sjednici održanoj 00. ožujka 2026. godine, a na prijedlog općinskog načelnika, donosi
PROGRAM MJERA
[bookmark: _GoBack]za poticanje rješavanja stambenog pitanja mladih obitelji na području Općine Jakšić za razdoblje 2026.-2029. godine

I. UVOD

Članak 1.

                Ciljevi demografskog razvoja mogu se preciznije odrediti kao: obnavljanje naselja kroz poboljšanje društvene i tehničke (komunalne) infrastrukture; ublažavanje i ispravljanje negativnih demografskih tendencija osiguranjem prirodnog kretanja i migracijskih tokova; osiguranjem ravnomjernog razmještaja stanovništva u prostoru i poboljšanjem standarda življenja. 
               Demografski cilj treba realizirati zadržavanjem postojećeg i povratkom iseljenog posebno mlađeg stanovništva, poticanjem povećanja broja članova obitelji te istovremenim stvaranjem uvjeta školovanja i rada u mjestu stanovanja. Treba stimulirati ostanak mlađih osoba u radno - aktivnoj dobi te stvarati uvjete za imigracijska kretanja.
               Općina Jakšić nizom mjera pomaže mladima na području Općine Jakšić kako bi im život u zajednici olakšala kroz razne socijalne mjere (pomoć za novorođenu djecu, sufinanciranje vrtićkih i predškolskih programa, sufinanciranje prijevoza za srednjoškolce, stipendije za redovne studente, sufinanciranje  samozapošljavanja  registracijom i otvaranjem obrta, trgovačkog društva ili OPG-a ).
Ovim Programom uvodimo nove mjere kako bi pomogli u rješavanju stambenog pitanja mladih obitelji na području Općine Jakšić.

II. CILJ PROGRAMA
Članak 2.

                   Glavni cilj koji se želi postići ovim Programom je uspostaviti učinkovit, efikasan i operativan sustav mjera i aktivnosti koji će rezultirati poticanjem povratka, ostanka i naseljavanja stanovništva na području Općine Jakšić, a sve u svrhu demografske revitalizacije.




Cilj je poduzeti sve potrebne mjere kako bi mlađe, radno sposobne osobe ostale na području Općine Jakšić te stvorile što bolje i kvalitetnije uvjete življenja za svoje obitelji.


III. KORISNICI PROGRAMA

Članak 3.
Korisnici mjera iz ovoga Programa mjera i olakšica su mladi, odnosno mlade obitelji.
Mladom obitelji smatra se podnositelj zahtjeva, njegov bračni partner i djeca ukoliko ih imaju, pod uvjetom da oba bračna druga nisu navršila 40 godina života prije podnošenja zahtjeva i da po prvi puta rješavaju svoje stambeno pitanje, od kojih jedan od supružnika je u stalnom radnom odnosu.
Mladom obitelji smatra se i jedno roditeljska obitelj koju čine jedan roditelj ili samohrani roditelj, dijete, odnosno djeca pod uvjetima iz prethodnog stavka.
Za potrebe ovoga Programa izrazi koji imaju rodno značenje jednako se odnose na muški i ženski rod.

IV. MJERA	POTICANJA	RJEŠAVANJE	STAMBENOG	PITANJA	MLADIH OBITELJI

Članak 4.
Ovim Programom mjera Općina Jakšić potiče rješavanje stambenoga pitanja mladim obiteljima putem financijske pomoći kroz više vrsta i oblika mjera kako slijedi:
· Mjera 1. Financijska pomoć za kupnju stambenog objekta na području Općine Jakšić;
· Mjera 2. Financijska pomoć za izgradnju novog stambenog objekta na području Općine Jakšić;
· Mjera 3. Financijska pomoć za ulaganje u rekonstrukciju ili adaptaciju postojećeg stambenog objekta na području Općine Jakšić.

Mjera 1. Financijska pomoć za kupnju stambenog objekta na području Općine Jakšić

Članak. 5.
Financijska pomoć može se odobriti podnositelju zahtjeva koji je kupio stambeni objekt (kuću ili stan) na području Općine Jakšić, a čijom je kupnjom po prvi puta stekao vlasništvo nad istim u svrhu rješavanja vlastitog stambenog pitanja.
Podnositelj zahtjeva koji je kupio stambeni objekt na području Općine Jakšić i kupovinom postao njegovim vlasnikom i to od 1. siječnja 2024. godine može ostvariti financijsku pomoć za kupnju toga stambenog objekta u iznosu od 3.500,00 EUR i to na temelju valjanog kupoprodajnog ugovora ovjerenog od strane javnog bilježnika, dokaza iz kojeg je vidljivo da je kupoprodajna cijena isplaćena te dokaza da je plaćen porez na promet nekretnina.
Financijska pomoć neće se isplatiti za kupovinu stambenog objekta za ugovor koji je zaključen s članovima uže obitelji. Pod članovima uže obitelji se smatraju bračni drug, roditelji, roditelji bračnog druga, djeca, drugi predci i potomci u izravnoj liniji.
Valjanim prijaviteljem smatra se i podnositelj zahtjeva koji je kupnjom stambenog objekta postao suvlasnikom sa svojim bračnim partnerom na kupljenoj nekretnini.

Za suvlasnički dio suvlasnik mora priložiti izjavu kojom potvrđuje da je suglasan i upoznat s uvjetima podnošenja prijave za korištenje Mjere 1.
Podnositelj zahtjeva kojem je odobrena financijska pomoć ili subvencija za kupnju stambenog objekta na području Općine Jakšić i koji je time postao Korisnikom Mjere 1., dužan je sebe i članove svoje obitelji prijaviti na adresi kupljenog stambenog objekta u roku od 6 mjeseci od zaključenja kupoprodajnog ugovora.
Korisnik Mjere 1. i članovi njegove obitelji moraju imati prijavljeno prebivalište na adresi kupljenog stambenog objekta te moraju boraviti u istom najmanje 10 godina od zaključenja Ugovora o financijskoj pomoći.
            Korisnik pri zaključenju Ugovora potpisuje izjavu kojom je suglasan da Općina Jakšić u bilo kojem trenutku ima pravo provjere prebivališta i stalnog boravišta na navedenoj adresi.
Promjena boravišta zbog potreba školovanja ili studiranja djece u drugom mjestu, odnosno gradu ne smatra se kršenjem odredbi ove Odluke i samim time ne proizvodi pravne posljedice.
Izuzeće od obveze zadržavanja prebivališta mogu imati djeca korisnika navedene mjere ukoliko se u međuvremenu osamostale ili osnuju vlastite obitelji. 
Korisnik Mjere 1. koji je vlasnik kupljene nekretnine ili suvlasnik sa svojim bračnim partnerom ne smije iz svoga vlasništva otuđiti, prodati ili darivati kupljenu nekretninu na temelju koje je ostvario subvenciju ili financijsku pomoć u roku od 10 godina od dana zaključivanja Ugovora o financijskoj pomoći.
Ukoliko Korisnik Mjere 1. otuđi nekretninu iz svoga vlasništva prije isteka navedenog roka, raskida se Ugovor o dodjeli financijske pomoći te će korisnik biti u obvezi izvršiti povrat dodijeljenih novčanih sredstava u cjelokupnom iznosu Općini Jakšić.
Korisnik Mjere 1. dužan je prilikom potpisivanja Ugovora o dodjeli financijske pomoći dostaviti u Općinu Jakšić instrument osiguranja u obliku ovjerene bjanko zadužnice na iznos koji pokriva odobreni iznos financijske pomoći.

Mjera 2. Financijska pomoć za izgradnju novog stambenog objekta na području Općine Jakšić

Članak 6.
Financijska pomoć može se odobriti podnositelju zahtjeva isključivo za izgradnju novoga stambenog objekta na području Općine Jakšić.
Na izgradnju novog stambenog objekta primjenjuju se važeći propisi za gradnju te sukladno tim propisima obavezno je posjedovati građevinsku dozvolu koju je potrebno priložiti uz zahtjev.
Podnositelj zahtjeva koji je vlasnik ili koji gradi ili je izgradio stambeni objekt (obiteljsku kuću) od 1. siječnja 2024. godine može ostvariti financijsku pomoć za izgradnju tog stambenog objekta u iznosu od 3.500,00 EUR na temelju pravomoćne građevinske dozvole.
Isto tako uz pravomoćnu građevinsku dozvolu potrebno je priložiti račune ili preslike računa o kupljenom građevinskom materijalu, izvedenim radovima ili uslugama za izgradnju stambenog objekta koji glase na ime podnositelja zahtjeva.
Valjanim prijaviteljem smatra se i podnositelj koji je suvlasnik na novoizgrađenoj nekretnini zajedno sa svojim bračnim partnerom.

Za suvlasnički dio suvlasnik mora priložiti izjavu kojom potvrđuje da je suglasan i upoznat s uvjetima podnošenja prijave za korištenje Mjere 2.
Podnositelj zahtjeva kojem je odobrena financijska pomoć ili subvencija za izgradnju stambenog objekta na području Općine Jakšić i koji je time postao Korisnikom Mjere 2., dužan je sebe i članove svoje obitelji prijaviti na adresi izgrađenog stambenog objekta u roku od 12 mjeseci od zaključenja Ugovora o financijskoj pomoći.
Korisnik Mjere 2. i članovi njegove obitelji moraju imati prijavljeno prebivalište na adresi izgrađenog stambenog objekta te moraju stvarno boraviti u istom najmanje 10. godina od zaključenja Ugovora o financijskoj pomoći.
            Korisnik pri zaključenju Ugovora potpisuje izjavu kojom je suglasan da Općina Jakšić u bilo kojem trenutku ima pravo provjere prebivališta i stalnog boravišta na navedenoj adresi.
Promjena boravišta zbog potreba školovanja ili studiranja djece u drugom mjestu, odnosno gradu ne smatra se kršenjem odredbi ove Odluke i samim time ne proizvodi pravne posljedice.
Izuzeće od obveze zadržavanja prebivališta mogu imati djeca korisnika navedene mjere ukoliko se u međuvremenu osamostale ili osnuju vlastite obitelji.
Korisnik Mjere 2. koji je vlasnik novog stambenog objekta ili suvlasnik sa svojim bračnim partnerom ne smije iz svoga vlasništva otuđiti, prodati ili darivati navedenu nekretninu na temelju koje je ostvario subvenciju ili financijsku pomoć u roku od 10 godina od dana zaključivanja Ugovora o financijskoj pomoći.
Ukoliko Korisnik Mjere 2. otuđi nekretninu iz svoga vlasništva prije isteka navedenog roka, raskida se Ugovor o dodjeli financijske pomoći te će korisnik biti u obvezi izvršiti povrat dodijeljenih novčanih sredstava u cjelokupnom iznosu Općini Jakšić.
Korisnik Mjere 2. dužan je prilikom potpisivanja Ugovora o dodjeli financijske pomoći dostaviti u Općinu Jakšić instrument osiguranja ovjerene bjanko zadužnice na iznos koji pokriva odobreni iznos financijske pomoći.

Mjera 3. Financijska pomoć za ulaganje u rekonstrukciju ili adaptaciju postojećeg stambenog objekta na području Općine Jakšić.

Članak 7.
Financijska pomoć može se odobriti podnositelju zahtjeva isključivo za rekonstrukciju ili dogradnju postojećeg stambenog objekta na području Općine Jakšić.
Rekonstrukcija ili dogradnja podrazumijeva rekonstrukciju, dogradnju, nadogradnju i adaptaciju postojećeg stambenog objekta, odnosno izvedba građevinskih i drugih radova na postojećem stambenom objektu u svrhu njegove obnove.
Za rekonstrukciju, dogradnju, nadogradnju i adaptaciju primjenjuju se važeći propisi koji vrijede za gradnju te ako je sukladno tim propisima za predmetne zahvate nužno ishoditi građevinsku dozvolu, zahtjevu se prilaže i pravomoćna građevinska dozvola, odnosno akt kojim je ista izmijenjena ili dopunjena.
Podnositelj zahtjeva i njegov bračni partner u svom vlasništvu ili suvlasništvu mogu imati samo jednu stambenu nekretninu na području Republike Hrvatske i to onu za koju podnose prijavu, kako bi se smatrali prihvatljivim.
Preduvjet za prijavu na Mjeru 3. je da prije nego je raspisan Javni poziv, da podnositelj zahtjeva i njegov bračni partner i djeca ukoliko ih imaju su prijavljeni i borave,

odnosno žive na adresi navedenog stambenog objekta (obiteljska kuća ili stan) na području Općine Jakšić.
Podnositelj zahtjeva koji je uložio ili koji ulaže u rekonstrukciju ili dogradnju stambenog objekta na području Općine Jakšić može ostvariti financijsku pomoć za ulaganje u rekonstrukciju , dogradnju, nadogradnju i adaptaciju od 1. siječnja 2024. godine za utrošeni građevinski materijal, izvršene radove ili usluge na postojećem stambenom objektu u smislu poboljšanja kvalitete stanovanja do 30% iznosa cijene u maksimalnom iznosu od 3.500,00 EUR na temelju utrošenog i ugrađenog građevinskog materijala i izvedenih radova.
Podnositelj zahtjeva za Mjeru 3. prilaže dokaz o plaćanju računa za ukupni trošak radova i građevinskog materijala izvedenih na rekonstrukciji ili dogradnji stambenog objekta.
Prije odobravanja korištenja financijske pomoći u okviru Mjere 3., Općina Jakšić zadržava pravo provjere i uvida na terenu, po ovlaštenoj osobi, svih kriterija o kojima ovisi odobravanje financijske pomoći.
Valjanim prijaviteljem smatra se i podnositelj zahtjeva koji je ulagao u rekonstrukciju ili dogradnju postojećeg stambenog objekta, a koji je zajedno sa svojim bračnim partnerom suvlasnik istog stambenog objekta.
Za suvlasnički dio suvlasnik mora priložiti izjavu kojom potvrđuje da je suglasan i upoznat s uvjetima podnošenja prijave za korištenje Mjere 3.
Korisnik Mjere 3. i članovi njegove obitelji moraju imati prebivalište na adresi svog stambenog objekta te moraju stvarno boraviti i živjeti u istom najmanje 10 godina od dana zaključenja Ugovora o financijskoj pomoći.
          Korisnik pri zaključenju Ugovora potpisuje izjavu kojom je suglasan da Općina Jakšić u bilo kojem trenutku ima pravo provjere prebivališta i stalnog boravišta na navedenoj adresi.
Promjena boravišta zbog potreba školovanja ili studiranja djece u drugom mjestu, odnosno gradu ne smatra se kršenjem odredbi ove Odluke i samim time ne proizvodi pravne posljedice.
Izuzeće od obveze zadržavanja prebivališta mogu imati djeca korisnika navedene mjere ukoliko se u međuvremenu osamostale ili osnuju vlastite obitelji.
Korisnik Mjere 3. koji je vlasnik nekretnine koja je predmet rekonstrukcije ili dogradnje i ukoliko je suvlasnik sa svojim bračnim partnerom ne smije iz svoga vlasništva otuđiti, prodati ili darivati kupljenu nekretninu na temelju koje je ostvario subvenciju ili financijsku pomoć u roku od 10 godina od dana zaključivanja Ugovora o financijskoj pomoći.
Ukoliko Korisnik Mjere 3. otuđi nekretninu iz svoga vlasništva prije isteka navedenog roka, raskida se Ugovor o dodjeli financijske pomoći te će korisnik biti u obvezi izvršiti povrat dodijeljenih novčanih sredstava u cjelokupnom iznosu Općini Jakšić.
Korisnik Mjere 3. dužan je prilikom potpisivanja Ugovora o dodjeli financijske pomoći dostaviti u Općinu Jakšić instrument osiguranja ovjerene bjanko zadužnice na iznos koji pokriva odobreni iznos financijske pomoći.





V. INSTRUMENTI OSIGURANJA

Članak 8.

Korisnici Mjera ne smiju iz svoga vlasništva otuđiti, prodati ili darivati navedenu nekretninu na temelju koje je ostvario subvenciju ili financijsku pomoć u roku od 10 godina od dana zaključivanja Ugovora o financijskoj pomoći.
Radi osiguranja obveza iz stavka 1. ovog članka, na predmetnoj nekretnini upisat će se zabilježba zabrane otuđenja i opterećenja u zemljišnim knjigama u korist Općine Jakšić.
Kako je za svaku Mjeru ovoga Programa određeno da je Korisnik Mjera obavezan ili dužan prilikom potpisivanja Ugovora o dodjeli financijske pomoći dostaviti i instrument osiguranja u obliku ovjerene bjanko zadužnice za iznos koji pokriva odobreni iznos financijske pomoći, instrumenti osiguranja aktiviraju se u slučaju:
· da podnositelj zahtjeva, odnosno Korisnik mjere ne prijavi svoje prebivalište i prebivalište svoje obitelji u propisanim rokovima (Mjera 1. i Mjera 2.);
· ne izvršava ili ne izvrši obveze iz Ugovora o dodjeli financijske pomoći;
· ukoliko Korisnik ili članovi njegove obitelji ne zadrže prebivalište u roku određenom ovim Programom mjera;
· ukoliko Korisnik mjera otuđi, proda ili daruje nekretninu (građevinsko zemljište ili stambeni objekt) za koju je dobio financijsku pomoć u roku određenom ovim Programom mjera;
· ukoliko bilo kojom svojom radnjom koja se tiče bilo kojeg oblika raspolaganja utječe na to da drugi raspolaže navedenom nekretninom (uključujući pravo građenja, zakupa i svih ostalih prava koja djeluju opterećujuće na nekretninu).

Članak 9.
Neiskorištena bjanko zadužnica dostavljena kao instrument osiguranja vraća se po proteku 10 godina od dana kada je Korisnik zaključio Ugovor o financijskoj pomoći sa Općinom Jakšić.

Članak 10.
Bjanko zadužnica će se vratiti i u slučaju kada Korisnik mjera vrati iznos financijske pomoći Općini Jakšić te će u tom slučaju Općina Jakšić izdati Korisniku potvrdu kojom potvrđuje da je Korisnik u cijelosti vratio iznos financijske pomoći.

Članak 11.
Korisnici sufinanciranja ne smiju bit niti pod jednim oblikom blokade u pogledu novčanih ovrha.
Ukoliko korisnik nakon potpisivanja Ugovora o sufinanciranju postane predmetom ovrhe na novčanim sredstvima ili postupak ovrhe bude zabilježen na nekretnini, obavezan je o navedenom postupku obavijestiti Općinu Jakšić. 
U slučaju razvoda braka, nekretninu na koju je ostvarena potpora može preuzeti onaj bračni drug kojemu je nekretnina dodijeljena sporazumom o podjeli bračne stečevine ili sudskom odlukom, a on preuzima sva prava i obveze sukladno potpisanom Ugovoru.


VI. POSTUPAK PODNOŠENJA PRIJAVA

Članak 12. 

	Za provedbu ovog Programa zadužen je i odgovoran Jedinstveni upravni odjel Općine Jakšić (dalje u tekstu: Odjel), koji provodi cjelokupni postupak dodjele potpore.
	Općinski načelnik imenuje Povjerenstvo.
Povjerenstvo: 
- Objavljuje javni poziv
- Izvršava provjeru dostavljenih zahtjeva s dokumentacijom
- Sastavlja prijedlog Zaključka o dodjeli potpora
- Zaključak o dodjeli potpora dostavlja Općinskom načelniku
	Načelnik Općine Jakšić svojim Zaključkom dodjeljuje potpore.
	Po donošenju Zaključka o dodjeli potpore, Odjel obavještava korisnika o iznosu odobrenog sufinanciranja i načinu ostvarenja novčanih sredstava.

Podnositelji	zahtjeva	podnose	prijavu	na	propisanom	obrascu	s	popratnom dokumentacijom iz članka 14. u Jedinstveni upravni odjel Općine Jakšić.
Obrazac prijave – zahtjeva bit će dostupan u u Jedinstvenom upravnom odjelu Općine Jakšić, kao i na službenim mrežnim stranicama Općine Jakšić.

Članak 13.

Općinski načelnik i podnositelji zahtjevi koji zadovoljavaju uvjete propisane ovim Programom i dostave svu popratnu dokumentaciju, zaključuju Ugovor o dodjeli financijske pomoći. Nakon zaključivanja Ugovora, podnositelju tj. korisniku mjere se odobrava isplata financijskih sredstava na bankovni račun do 31.12. tekuće godine.

Članak 14.
Potrebna dokumentacija koja se prilaže zahtjevu za Mjere:

1. Obrazac prijave ( Mjera 1., Mjera 2. ili Mjera 3.)
2. Preslika osobne iskaznice za sve članove kućanstva,
3. Izjava pod materijalnom i kaznenom odgovornošću o prihvaćanju uvjeta javnog poziva
4. Potvrda bračnog statusa ( Vjenčani list ili izjava o izvanbračnoj zajednici ovjerena od strane javnog bilježnika),
5. Rodni list za sve članove kućanstva
6. Uvjerenje nadležnog ureda za katastar o ne/posjedovanju nekretnine (prema mjestu prebivališta),
7. Uvjerenje nadležnog Općinskog suda da ima/nema u vlasništvu nekretninu (prema mjestu prebivališta),
8. Potvrda nadležne Porezne uprave o prometu nekretnina za sebe i bračnog partnera,
9. Potvrda nadležne Porezne uprave o nepostojanju duga na ime javnih davanja koje prati Porezna uprava, za oba bračna ili izvanbračna partnera, ne starija od 30 dana
10. Potvrda Jedinstvenog upravnog odjela Općine Jakšić o nepostojanju duga prema općinskom proračunu
11. Izvadak iz zemljišnih knjiga za građevinsko zemljište ili stambeni objekt koji je predmet zahtjeva ( original, ne stariji od 6 mjeseci) ,
12. Izjava za suvlasnika (ukoliko je suvlasnik nekretnine treća osoba),
13. Izjava podnositelja i njegovog bračnog partnera, da se radi o prvoj i jedinoj nekretnini podnositelja zahtjeva i njegovog bračnog partnera te da podnositelj zahtjeva i njegov bračni partner nije prodao, ili na drugi način otuđio nekretninu iz svog vlasništva ili suvlasništva na području Republike Hrvatske (izjava ovjerena kod javnog bilježnika),
14. Preslika ugovora o kupoprodaji građevinskog zemljišta ili stambenog objekta, ( Mjera 1. i 2.)
15. Troškovnik radova izrađen od ovlaštene osobe ( Mjera 2. i 3.)
16. Izjava da će prije isplate potpore dostaviti bjanko zadužnicu,
17. Izjava o promjeni prebivališta,
18. Izjava o zadržavanju prebivališta,
19. Pravomoćna građevinska dozvola ( Mjera 2. i 3.)
20. Prijava početka građenja ( Mjera 2.)
21. Preslika računa podnositelja zahtjeva na koji će se uplatiti financijska pomoć, i
22. Druga dokumentacija za koju se ukaže potreba dostavljanja.

VII. ISPLATA FINANCIJSKE POMOĆI

Članak 15.
Financijska pomoć za rješavanje stambenog pitanja mladih obitelji na području Općine Jakšić je jednokratna te se navedene mjere ne mogu kombinirati, odnosno financijska pomoć može se ostvariti samo za jednu mjeru vremenskom periodu od 10 godina.
Korisnicima mjera financijska sredstva mogu se isplatiti ukoliko nemaju dugovanja prema Općini Jakšić po bilo kojoj osnovi.

VIII. OSTALE ODREDBE

Članak 16.
Kao prihvatljiv trošak po ovome Programu mjera priznaju se troškovi obuhvaćeni svim mjerama nastali nakon 1. siječnja 2024. godine uz ostale uvjete utvrđene ovim Programom mjera. U 2026. godini će se isplatiti troškovi za 2025. i 2024. godinu, a svake sljedeće godine u navedenom razdoblju isplatit će se sredstva za prethodnu kalendarsku godinu.


IX. ZAKLJUČAK
Članak 17.
Mjerom financijske pomoći korisnika koji nemaju druge imovine pridonijet će se ostanku i naseljavanju stanovništva mladih i novonastalih obitelji koji svoj stambeni status mogu riješiti povoljnije.
Mjerom propisanom ovim Programom utjecat će se dugoročno na uravnoteženje dobne strukture i održanje prostorne ravnoteže stanovništva u smjeru povećanja udjela mlađeg stanovništva što bi za posljedicu imalo revitalizaciju Općine Jakšić i poboljšanje demografske slike na području Općine Jakšić.

X. PRIMJENA


Članak 18.
Ovaj Program stupa na snagu osmog dana od dana objave u '' Službenom glasniku Općine Jakšić'', a objavit će se i na internet stranicama Općine Jakšić

OPĆINSKO VIJEĆE
OPĆINA JAKŠIĆ


PREDSJEDNIK OPĆINSKOG VIJEĆA:
Boško Obradović, prof.

